Diari Oficial de la Generalitat Valenciana


Sumari del DOGV 1750, del 24-03-1992 (1992/800748)

ORDRE de 4 de març de 1992, del Conseller d'Economia i Hisenda, per la qual s'acorda permutar uns terrenys de 17.066 m2 de superfície, pertanyents a la forest «La Serra» núm. 14 d'utilitat pública, situada en el terme d'Adzaneta d'Albaida (València), propietat de la Generalitat Valenciana, per uns altres situats en els termes municipals d'Albaida, Palomar i Adzaneta d'Albaida, propietat dels senyors Vicente i Juan García Quilis.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1750

Data del DOGV
:   24-03-1992

Secció del DOGV
:   DISPOSICIONS GENERALS

Número del document
:   1992/800748


Data del document
:   04-03-1992

Organisme emissor
:   Conselleria d'Economia i Hisenda

Tipus de document
:   Anunci

Ordre de 4 de març de 1992, del Conseller d'Economia i Hisenda, per la qual s'acorda permutar uns terrenys de 17.066 m2 de superfície, pertanyents a la forest < núm. 14 d'utilitat pública, situada en el terme d'Adzaneta d'Albaida (València), propietat de la Generalitat Valenciana, per uns altres situats en els termes municipals d'Albaida, Palomar i Adzaneta d'Albaida, propietat dels senyors Vicente i Juan García Quilis.  
Vista la sol·licitud dels senyors Vicente i Juan García Quilis, referent a la permuta de quatre finques de la seua propietat situades en els termes municipals d'Albaida, Palomar i Adzaneta d'Albaida, amb unes superfícies de 34.486, 4.986, 18.958 i 4.282 m2, per una finca de 17.066 m2 pertanyents a la forest núm. 14 del Catàleg d'Utilitat Pública, limitada amb la línia de fites 60.61, propietat de la Generalitat Valenciana.  
Atés que, segon els informes que consten en l?expedient, la permuta es justifica per la millora de les forests «la Serra» i «Cova Alta», en eliminar enclavaments d'aquestes i incrementar la superfície amb terrenys confrontants.  
Atés que, com a conseqüència de la taxació pericial dels terrenys que es permuten: tres milions cent noranta-dos mil vuit-centes noranta-sis pessetes (3.192.896 PTA) els de propietat de la Generalitat Valenciana i un milió sis-centes nou mil tres-centes cinquanta-dos pessetes (1.633-075 EEI) els de propietat dels senyors Vicente i Juan García Quilis, cal compensar la Generalitat Valenciana amb la quantitat d'un milió cinc-centes vuitanta-tres mil-cinc-centes quaranta-una pessetes (1.583.541 PTA), a què ascendeix la diferència de valor dels terrenys que es permuten.  
Vist que, segons el que disposa l'article 40 de la Llei de Patrimoni de la Generalitat Valenciana, la disposició que autoritze la permuta durà implícita la desafectació de l?immoble i la declaració d'inalienabilitat.  
Vist el que disposen els articles 182 i següents del Reglament de Forests i 38 i següents de la Llei de Patrimoni de la Generalitat Valenciana.  
En virtut de les disposicions abans assenyalades.  
ORDENE  
Article primer  
Aprovar la permuta de la parcel·la propietat de la Generalitat Valenciana, situada en la forest núm. 14 del CUP d'Adzaneta d'Albaida (València) de 17.066 m2, per quatre parcel·les propietat dels senyors Vicente i Juan García Quilis, segons la descripció que de totes elles s'efectua a continuació:  
- Parcel·la, propietat de la Generalitat Valenciana, situada en la forest núm. 14 del CUP d'adzaneta d'Albaida (València) de 17.066 m2. Confronta: al nord, en una línia de 142 m2; a l?est, en una línia de 87 m2 i al sud, en una línia trencada de 102 i 81 m amb la forest núm. 14, propietat de la Generalitat Valenciana, de la qual se segrega. Per la banda de 102 m confronta amb el camí de servei de la forest propietat de la Generalitat Valenciana. Per l?oest, en una línia de 96 m, amb propietat dels senyors Vicente i Juan García Quilis, per la qual discorre el límit entre els termes municipals d'Albaida i Adzaneta. Aquesta parcel·la haurà de segregar-se per a constituir en el futur finca independent de la inscrita en el Registre de la Propietat d'Albaida, al tom 589, llibre 17, foli 78, finca 648-N.  
Parcel·les propietat dels senyors Vicente i Juan García Quilis, que es descriuen a continuació:  
- Parcel·la en el terme d'Albaida, partida de la Umbria, punt conegut per Racons del Pouet i de Tonot, peça de terra de secà amb oliveres i pinar, que te unes quaranta-una fanecades o tres hectàrees, quaranta-quatre àrees, vuitanta-sis centiàrees, en el perímetre de la qual naix un brollador pertanyent a la finca. Confronta: per llevant, ponent i migdia amb la forest pròpia d'Albaida, pel nord, amb la carretera de Xàtiva-Alcoi; avui en l'actualitat aquesta finca confronta pels quatre punts cardinals amb forest de l?Estat.  
Consta inscrita en el Registre de la Propietat d'Albaida, tom 55, llibre 6 d'Albaida, foli 75, finca 441, inscripció 2ª.  
- Parcel·la en el terme de Palomar, partida Barranc de la Fosca, sis fanecades, equivalents a quaranta-nou àrees, vuitanta-sis centiàrees, de terra de secà inculta. Confronta: pel nord, sud i oest, forest de l'Estat i per l'est, terres de Rafael Ballester Quilis.  
Consta inscrita en el Registre de la Propietat de Palomar, tom 406, Llibre 10, foli 88, finca 1.263, inscripció lª.  
- Parcel·la en el terme d'Adzaneta d'Albaida, partida del Regit, de quatre fanecades i mitja, equivalents a trenta-set àrees, trenta-nou centiàrees, de terra de secà amb oliveres. Confronta: pel nord, amb la parcel·la anteriorment descrita que es ven a Juan Ramón Garcia Ballester; sud, terres de Bautista Durà Vidal; est, forest de l'Estat i oest, terres de Vicente García. Es troba entravessada en direcció de sud a nord per una senda o camí.  
Consta inscrita en el Registre de la Propietat d'Adzaneta, tom 414, llibre 12, foli 78, finca 1.410, inscripció 1ª.  
- Parcel·la de terra de secà forest inculta, amb alguna olivera, situada en els termes d'Albaida i Adzaneta, en la partida de la Solana de Moya, amb una superfície aproximada de quaranta fanecades, és a dir, tres hectàrees, trenta-dues àrees i quaranta centiàrees, de les quals una hectàrea, vuitanta-nou àrees i cinquanta-vuit centiàrees es troben enclavades en el terme d'Albaida, entre les fites 43, 44 i 45 de la forest núm. 14 del Catàleg d'Utilitat Pública. I una hectàrea, quaranta-dues àrees i vuitanta-dos centiàrees, en el terme municipal d'Adzaneta, enclavament «N» de la forest número 14 del Catàleg d'Utilitat Pública.  
Article segon  
Atesa la diferència de valor dels terrenys que es permuten, cal que els permutants compensen la Generalitat Valenciana amb la quantitat d'un milió cinc-centes vuitanta-tres mil cinc-centes quaranta-una pessetes.  
Article tercer  
La Conselleria d'Economia i Hisenda durà a terme els tràmits necessaris per al compliment del que disposa aquesta ordre.  
Article quart  
Realitzar en l'Inventari General de Béns i Drets de la Generalitat Valenciana les modificacions necessàries per a reflectir-hi l'augment i la disminució en la superfície de les forests afectades per la permuta.  
València, 4 de març de 1992.  
El Conseller d'Economia i Hisenda,   
ANTONI BIRLANGA CASANOVA